Балгужиева Гүлгүл Базарқызы

№52 «Құлагер» балабақшасының тәрбиешісі

Мамандығым – мақтанышым

Жұмыстан кешірек келіп,қызымның тамағын беріп,сыртқа кешкі серуенге әкесіне алып шығуын өтіндім.Өзім бітпейтін үй шаруасын жасай жүре,ертеңгі ұйымдастырылған оқу іс-әрекетінің көрнекі-құралдарын тағы бір реттеп шығуым керектігі ойға оралды.Тезірек жұмысымды аяқтап,үйдегі шырпы қораптарын әр балаға жететіндей етіп жинап,ойға шомдым.Ертеңгі болашақ-менің тәрбиелеп отырған балаларымдікі.Олар дүниеге келген күннен бастап отбасы,одан кейін мектепке дейінгі балабақшадан берілетін тәрбиеге байланысты қалыптасады.

Абай атамыз айтқандай: «Ақ бет қағазға сызылады қалай салсаң,бала өміріндегі келеңсіз оқиғалар солай сызат болып түседі» деген емес пе? Ендеше мен тәрбиелеп отырған бүлдіршіндер қалай өсуде? Сол ойлап отырған тәрбиені мен дұрыс жолға қоя алам ба? Жалпы мен тәрбиеші атына саймын ба? Жаңарған, жасарған қоғамда тәрбиеші міндетін қалай атқарып жүрмін?

Тәрбиеші болу – жүрек жылылығымен,қатар мейірім шуағын, адамгершіліктің ұлылығын,білімділігін,еңбекқорлығын,бала жанын түсіне алатын жан болса ғана,тәрбиеші кәсіптің шыңына жете алады деп ойлаймын. Олай болса, ең алдымен өзімді өзім танып, үздіксіз ізденіп, аяусыз еңбектенуім керек. Бойымдағы бар білімді, асыл қасиеттерімді бүлдіршіндеріме арнай білсем, олардың жүрегіне жол тауым керек және де, мен таптым деп ойлаймын.Келгеніне 5-6 айдың жүзі болған өзге ұлт өкілі Романның:-Апай, мен қазақ тілін жақсы сөйлегім келеді дегенде,таңдалғанымды жасыра алмадым.

Ертеңгісін Лариса әжесімен келіп:-Қайырлы таң, апай-дегенде әжесі:-Знайте, что мой Коляның тілі ең бірінші қазақ тілінде шықты.Ол үш жасқа дейін сөйлеген жоқ. Қалай сіздің балабақшаға келді,солай қазақша сөйлеп кетті. Мүмкін қазақ дос балаларымен және сіздердің көмектеріңіздің арқасында,-деп айтқанда,менің төбем көкке жеткендей болды.

Алуан мінезі бар өзге ұлт өкілдерін қазақ тілінде сөйлейтін, қазақ халқының әдет-ғұрпын, тарихын танып білуге талпындырсам, тілін құрметтеуге әрі Отанды, адамзатты сүюге тәрбиелесем менің мақсатымның орындалғаны, еңбегімнің ақталғаны емес пе.Адам баласы алған тәрбиесін өз мақсатына жету үшін білім кілті арқылы ашып, пайдаланады. Неғұрлым білімді болған сайын,ілгерлеу соғұрлым жылдамдайды. Ендеше тәрбие бар жерде мақсат бар,мақсат бар жерде білім басты қажеттілік болмақ. Баланың алдына үлкен мақсат қоя білсе ғана биікке ұмтылады. Жас ұрпақты өмірге дайындап,олардың «сегіз қырлы, бір сырлы» талантты, білімді азамат болуы үшін тәрбиенің барлық түрін ұштастыра жүргізуім қажет.

Ойымды сырттан енді-енді тілі жаңа шығып келе жатқан Айгерімнің күлкісімен, әкесінің аяқ дыбысы бөліп жіберді.Айгерімнің әкесі бір жаңалық айтуға асығып тұрғанын бет жүзінен байқадым.

-Айгерімнің анасы,-мен жаңа ауылдың сырт жағынды бірнеше ақсақалдар немерелерімен келген екен. Сонда әлгі Нұрасылдың атасына айтқан әңгімесін естіп,сіздің балабақшада тәрбиенің өте жақсы жүріп отырғанына көзім жетті.

Құмда бір топ бала бір-біріне топырақ шашып,өз қылықтарына мәз болып ойнап отырды.Әлгі Нұрасыл жүгіріп келіп:-Ата оларға айтайықшы,топырақпен ойнауға болмайды ғой.Балабақшадағы апайым ауаны ластауға болмайды деп,үйреткен сол мезетте жатқан ағаштың сынықтарын жинап алып:-Одан да мына ағаштарды отырғызайықшы.Әкем,ағаш отырғызуға мені де алып барған.Мен мұны қалай отырғызу керек екенін білемін. Сонда бақшамыз,ауылымыз көріктеніп,табиғаты таза болады,-демесі бар ма? Бармақтай баламыз мына бір риясыз таза қылығына қуанып қалдым.

Мен осыдан бірнеше күн бұрын қоршаған орта,экология ұйымдастырылған оқу іс-әрекетінде, «Ауа,су,топырақ» туралы зерттеу жұмыстарымен, саяхат-сабақ ұйымдастырғанымыз есіме түсті.Ауаны ластамау,табиғатқа мейірімді қарау,т.б адамзаттың саналы жасайтын қағидаларды үйренгеніме іштей рақатқа бөленіп тұрдым.

Осы жерде Абай атамыздың «Баланы ең әуелі мейірім шапағатқа, одан соң ақыл-парасатқа,ақырында нағыз пайдалы ғылымға,еңбекке баулы» деген сөзін айтқым келді.

Үйдегілерді демалуға жатқызып, көрнекіліктерімді жасауға кірістім. Сағат түңгі он екіні көрсетіп тұрды.Көз алдыма ертеңгі балаларымның кішкентай майысқан қолдарымен қораптардан үй құрастырып, әр көшенің өзінің бөлекше, ерекше этажды үйлерін,зәулім ғимараттардың жанында жасыл көктеген бәйтеректер, машинаның түтінін тазартатын жасыл гүлді желектер....Сол сияқты бала қиялынан шығатын түрлі ойларға тағы да беріліп кетіппін.

Жылдар,жылдар тарихтың мол беттері,

Сен әкелген жақсылықтар мол тегі.

Көңілді шат сезімге баурайды

Бақшамыздың бүгінгі мен өткені-деп, менің де балабақша өмірімен араласқаныма да, бес жылды артқа тастаппын.